KTC พุ่งกระฉูด 10% วอลุ่มทะลัก ดันราคาทะลุเป้า 60 บาท
KTC พุ่งกระฉูด 10% วอลุ่มทะลัก ดันราคาทะลุเป้า 60 บาท
7 ม.ค. 2564

ผู้สื่อข่าวรายงานว่า บริษัท บัตรกรุงไทย จำกัด (มหาชน) หรือ KTC ณ เวลา 16.05 น. อยู่ที่ระดับ 73.00 บาท บวก 6.75 บาท หรือ 10.19%  ด้วยมูลค่าซื้อขาย 4.04 พันล้านบาท

บล.เคทีบี (ประเทศไทย) ระบุในบทวิเคราะห์นแนะ”ถือ”หุ้นบมจ.บัตรกรุงไทย (KTC) แต่ปรับราคาเป้าหมายเพิ่มขึ้นเป็น 60.00 บาท อิง 2564 PBV ที่ 5.9x (+1.75SD above 5-yr average PBV) จากเดิม 43.00 บาท อิง 2564 PBV ที่ 4.9x (+1SD) จากการปรับกำไรปี 2564 เพิ่มขึ้น +6% และ re-rate PBV ขึ้นอีก +1SD เพื่อสะท้อนแนวโน้มสินเชื่อและกำไรที่จะกลับมาเติบโตดีตั้งแต่ปี 2564 เป็นต้นไป
พร้อมประเมินกำไรสุทธิไตรมาส 4/63 ที่ 1.31 พันล้านบาท (-1.0% เทียบช่วงเดียวกันของปีก่อน, +7% เทียบไตรมาสก่อนหน้า) โดยลดลง เทียบช่วงเดียวกันของปีก่อน จากรายได้ค่าธรรมเนียมที่ลดลงภายหลังการปรับลดเพดานอัตราผลตอบแทนสินเชื่อลง -2%-3% ในขณะที่เพิ่มขึ้น เทียบไตรมาสก่อนหน้า จากค่าใช้จ่ายดอกเบี้ย และสำรองลดลง, แต่รายได้หนี้สูญเพิ่มขึ้น
ทั้งนี้ ปรับประมาณการกำไรสุทธิปี 2564 เพิ่มขึ้น +6% เป็น 5.96 พันล้านบาท (+12% เทียบช่วงเดียวกันของปีก่อน) จากการปรับอัตราการขยายตัวของสินเชื่อเพิ่มขึ้นเป็น +6% (จากเดิม +4%) เพื่อสะท้อนการใช้จ่ายผ่านบัตรที่กลับมาดีขึ้น และปรับลด cost to income ลงเป็น 39% (จากเดิม 44%) เพื่อสะท้อนค่าใช้จ่ายทางการตลาดที่ลดลง รวมทั้ง synergy ระหว่างธนาคารกรุงไทย (KTB) และ KTC
อย่างไรก็ตามราคาหุ้นปรับตัวขึ้น และ outperform SET +61% และ +107% ในช่วง 3 และ 6 เดือนที่ผ่านมา สะท้อนแนวโน้มผลการดำเนินงานที่ดีขึ้น อย่างไรก็ตามแนะนำเพียง “ถือ” จากกำไรจะขยายตัวเพียง +9% 2563-2565 CAGR , ราคาหุ้นปัจจุบันที่เทรดที่ระดับสูงถึง 2564 PBV = 6.5x (+2.2SD) สูงกว่าช่วงปี 2562 ที่กำไรเติบโตสูงถึง +29% (2560-2562 CAGR) ในขณะที่ธุรกิจใหม่ “สินเชื่อพี่เบิ้ม” ยังต้องใช้ระยะเวลาในการขยายตัว